armvectores/hy_wikipedia_2023 huggingface dataset:
Լունինեց

Լունինեց (բելառուս․՝ Лунінец, ռուս.՝ Лунине́ц, լեհ.՝ Łuniniec, լիտ.՝ Luninecas, իդիշ՝ לונינייץ), քաղաք և նույնանուն շրջանի վարչական կենտրոն Բելառուսում՝ Բրեստի մարզում, Պրիպյատ գետի մոտ, Պինսկից ոչ շատ հեռու (դեպի արևելք), մարզկենտրոնից՝ Բրեստ քաղաքից 228 կիլոմետր հեռավորության վրա։ Երկաթուղային հանգույց է։ Սառը պատերազմի տարիներին այստեղ շահագործման է հանձնվել և ակտիվորեն օգտագործվել ռազմական օդանավակայանը։ Նախկինում Լունինեցը գտնվել է Լեհաստանի (1540–1793, 1920–1939) և Ռուսաստանի ու Խորհրդային Միության (1793–1920, 1939–1941, 1944–1991) կազմում։ Բնակչության թվաքանակը 2009 թվականի տվյալներով եղել է 23.608, 2021 թվականի հունվարի 1-ի տվյալներով՝ 23.734: 


== Պատմություն ==
Պատմական փաստաթղթերում առաջին անգամ հիշատակվել է 1449 թվականին  «գյուղ Փոքր Լուլին» անվանումով (как деревня Малый Лулин): 1540 թվականին հիշատակվել է որպես Պոլոցկի վոևոդա Ստանիսլավ Դովնյային պատկանող Լուլինեց գյուղ։ 1622 թվականին գյուղի մեկ այլ տեր՝ Կոնստանտին Դոլմատը, բնակավայրը ճորտ գյուղացիներով հանդերձ ընծայել է Նովոպեչորսկի վանքին։
1793 թվականին Լեհաստանի երկրորդ բաժանման արդյունքում գյուղը հայտնվել է ռուսական կայսրության կազմում։ 19-րդ դարի վերջերին Պոլեսյան երկաթգծի կառուցման ու շահագործման շնորհիվ բնակավայրը բուռն թափով աճել է ու զարգացել. բնակչության թվաքանակը 670-ից 1897 թվականին հասել է 3167-ի։ Գործել են երկու ջրաղաց, ժողովրդական ուսումնարան, ծխական դպրոց։ Հետագայում Լեհաստանի երկրորդ հանրապետության կազմում գտնված ժամանակաշչջանում՝ 1919—1939 թվականներին, բնակչության թվաքանակն անցել է ութ հազարից, կառուցվել են ուղղափառ եկեղեցի, կաթոլիկական կոստյոլ։ 1941 թվականի հուլիսի 10-ից մինչև 1944 թվականի հուլիսի 10-ը Լունինեցը գտնվել է գերմանական ֆաշիստների տիրապետության տակ։ Ազատագրվել է կարմիր բանակի 23-րդ ու 55-րդ հրաձգային դիվիզիաների ստորաբաժանումների և դնեպրյան ռազմական նավատորմի մարտական համատեղ գործողության արդյունքում։


== Ժողովրդագրություն ==


== Քույր քաղաքներ ==
 Շենեֆելդ (Գերմանիա)
 Պիլավա-Գուռնա (Լեհաստան)
 Պոլեսսկ (Ռուսաստան)
 Միջինախտուբինյան շրջան (Ռուսաստան)
 Լիմբաժի (Լատվիա)


== Ծանոթագրություններ ==


== Արտաքին հղումներ ==
Site of Belarus city Luninets
Extensive resource on Jewish Luninets[1]
Photos on Radzima.org
Photo and video Luninets
Фотографии
Տրամաբանական գլուխկոտրուկ

Տրամաբանական գլուխկոտրուկ, գլուխկոտրուկ է, որը ծագում է մաթեմատիկայի դեդուկցիա բաժնից։


== Պատմություն ==
Տրամաբանական գլուխկոտրուկն առաջին անգամ ներկայացվել է Չարլզ Լութվիջ Դոթսոնի կողմից, որը հայտնի է Լուիս Քերոլ կեղծանունով։ Նա «Ալիսը Հրաշքների աշխարհում» և «Տրամաբանության խաղ» գրքերի հեղինակն է։ Նա շարունակում է կառուցել շատ ավելի բարդ գլուխկոտրուկներ, կազմված մինչև 8 մասից։
20-րդ դարի երկրորդ կեսին մաթեմատիկոս Ռայմոնդ Սմալիանը, շարունակել և ընդլայնել է տրամաբանական գլուխկոտրուկների ճյուղը իր այնպիսի գրքերով, ինչպիսիք են «Լեդին թե՞ վագրը», «Ծաղրել ծաղրասարյակին» և «Ալիսը գլուխկոտրուկների աշխարհում»։ Նա հայտնի դարձրեց «Ասպետները և խաբեբաները» գլուխկոտրուկը, որոնցում ասպետները միշտ ասում են ճշմարտությունը, իսկ խաբեբաները միշտ ստում են։ 
Կան նաև գլուխկոտրուկներ, որոնք ամբողջովին գրավոր են։ Որոշ հայտնի տեսակներ ներառում են Սուդոկու և օգտագործում են  դեդուկցիա, որպեսզի ճշգրտորեն տեղադրեն թվերը աղյուսակում։ Դրանցից է նոնոգրամը, որը հայտնի է «նկարիր թվերով» անվամբ։ Այն օգտագործում է դեդուկցիա, որպեսզի ճշգրտորեն լցնի աղյուսակը սև և սպիտակ վանդակներով և ստանա պատկեր։


== Ծանոթագրություններ ==


== Գրականություն ==
Carroll Lewis (1886)։ The game of LOGIC։ London, New York: Macmillan and Co.
Ռաշթ

Ռաշթը (պարսկերեն՝ رَشْتْ) քաղաք է Իրանում, Գիլան գավառի վարչական կենտրոնն է։ Բնակչությունը 2010 թվականի դրությամբ մոտ 640 000 է։ Ռաշթը Կասպից ծովի շրջանում գտնվող Իրանի ամենամեծ քաղաքն է և առևտրային խոշոր կենտրոն Կովկասի, Ռուսաստանի և Իրանի միջև։


== Պատմություն ==
Ռաշթը պատմական փաստաթղթերում առաջին անգամ հիշատակվում է մ.թ. 682 թվականին։ 1669 թվականին կոզակ Ստենկա Ռազինը կողոպտել է քաղաքը։ 1714 թվականին այն ավերվել է երկրաշարժի հետևանքով։ Ռուսաստանի կայսր Պետրոս Մեծը 1722-1723 թվականների ռուս-պարսկական պատերազմի արդյունքում գրավել է Ռաշթը։ 1917-1920 թվականներին ռուսական ու բրիտանական բանակները պայքարում էին Բանդար Անզալի և Ռաշթ քաղաքների համար։ 1974 թվականին Ռաշթում հիմնադրվել է առաջին համալսարանը։


== Տես նաև ==
Սուրբ Մեսրոպ եկեղեցի (Ռաշթ)


== Ծանոթագրություններ ==
Աղմահմեդլու

Աղմահմեդլու, վայր Թիֆլիսի նահանգի Բորչալուի գավառում։ Նշված է Կովկասի 5-վերստանոց քարտեզում։


== Ծանոթագրություններ ==
Ռաննակյուլա (գյուղ, Էմմաստե շրջան)

Անվան այլ կիրառումների համար տե՛ս՝ ՌաննակյուլաՌաննակյուլա (էստ․՝ Rannaküla), գյուղ Էստոնիայի Հիյումաա նահանգի Էմմաստե շրջանում։
2011 թվականի տվյալներով գյուղում բնակվում էր 33 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լոկուտա (գյուղ, Մյառյամաա շրջան)

Անվան այլ կիրառումների համար տե՛ս՝ ԼոկուտաԼոկուտա (էստ․՝ Lokuta), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 13 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կարատյակի

Կարատյակի (ռուս.՝ Каратяки, բաշկիրերեն՝ Ҡаратәкә), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Բնակչությունը 2009 թվականին գրանցված տվյալներով կազմում էր 438 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հենրիխ Գրոս

Հենրիխ Գրոս (նոյեմբերի 14, 1915(1915-11-14), Վիեննա, Ավստրո-Հունգարիա - դեկտեմբերի 15, 2005(2005-12-15), Hollabrunn, Hollabrunn District, Ստորին Ավստրիա, Ավստրիա) , ավստրիացի հոգեբույժ, ռազմական հանցագործ, որը մեղադրվում է տասնյակ երեխաների մահվան մեջ։


== Կենսագրություն ==
Հենրիխ Գրոսը ծնվել է Վիեննայում։ 1932 թվականից անցել է «Հիտլերյուգենդի» կազմ։ Որոշ ժամանակ անց նա դարձավ Նացիոնալ-սոցիալիստական ​​գերմանական բանվորական կուսակցության անդամ։
Երբ սկսվես երկրերդ համաշխարհային պատերազմը նա աշխատանքի անցավ մտավոր հաշմանդամություն ունեցող երեխաների էվթանազիայի կլինիկայում որը գտնվում է Վիեննայում։
Նրա աշխատանքի ընթացքում տվյալ «կլինիկայում» մահացել է ավելի քան 750 երեխա։ Պատերազմի ավարտից հետո, երբ կլինիկայի տնօրենին դատապարտեցին և կախեցին ռազմական հանցագործությունների համար՝ Գրոսը խուսափեց դատավճռից։ Նա ազատազրկվեց ընդամենը մի քանի ամիս։ Վեց տարի անց՝ 1951 թվականին նրան այնուամենայնիվ դատապարտել են երկամյա ազատազրկման՝ երեխաներից մեկի սպանության մեջ ապացուցված հանցանքի համար, սակայն պաշտոնական սխալի հետևանքով դատավճիռը չեղյալ է հայտարարվել։ Մահացած աղջիկներից մեկի քույրը՝ Վալտրուդա Հաուպլը, մի քանի տարի հետաքննություն է անցկացրել.

Պատերազմից հետո Գրոսը հիանալի կարիերա է ունեցել ՝ որպես երկրի առաջատար մասնագետ դատաբժշկական հոգեբուժության ոլորտում։ Նա դարձել է հետպատերազմյան Ավստրիայի սոցիալ-դեմոկրատական կուսակցության առաջնորդների վստահված անձը։ 1979-ին նա դարձավ Ավստրիայի գլխավոր հոգեբույժը։
Հետագայում Շտազիի գաղտնի ծառայության արխիվներում փաստաթղթեր են գտնվել, ապացուցելով, որ բժիշկ Գրոսը ստել է և ճակատում չի եղել, և շարունակել է աշխատել պատերազմի ժամանակ դատաբժշկական կլինիկայում։
Դատավարությունը վերջապես տեղի ունեցավ 2000 թվականի մարտին և Գրոսն արդեն մեղադրվում էր ինը երեխաների սպանության հանցանքի մեջ։ Գրոսսը պատճառաբանում էր իր թույլ առողջությամբ, պրոցեսը հետաձգվեց։ Դատարանը Գրոսին մեղավոր է ճանաչել մի քանի տասնյակ երեխաների դիտավորյալ սպանության մեջ, այնուամենայնիվ, նա խուսափել է պատժից, քանի որ ճանաչվել է տկարամիտ։ 2003 թվականի մարտի 18-ին դատարանի որոշմամբ Գրոսը զրկվել է «Գիտության մեջ և արվեստում ունեցած ավանդի համար տրվող ավստրիական պատվավոր խաչ» 1-ին աստիճանի շքանշանից։ 2005 թվականի մարտին Ավստրիայի արդարադատության նախարարը պաշտոնապես հայտարարել էր Հենրիխ Գրոսի չդատապարտելու լուրը (քանի որ նա հոգեկան առողջ վիճակում չէր), սակայն մեղադրանքները մնացել էին ուժի մեջ։
Մահացել է 2005 թվականի դեկտեմբերի 15-ին Հոլլաբրուն քաղաքում (Ստորին Ավստրիա)։


== Ծանոթագրություններ ==


== Արտաքին հղումներ ==
Gross symbolises Austria’s past (անգլ.)
World: Europe Gruesome legacy of Dr Gross (անգլ.)
Рассказ. Ян Каганов — Зарекавшийся Очень рекомендую прочитать до конца
Չելեբի (այլ կիրառումներ)

Չելեբի, կարող է վերաբերել՝

Չելեբի - գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում
Չելեբի - գյուղ Արևմտյան Հայաստանում, Էրզրումի վիլայեթի Քղիի գավառակում
Գորիսի պետական քոլեջ

Գորիսի պետական քոլեջ (ԳՊՔ), (նախկինում՝ Գորիսի մանկավարժական ուսումնարան, քոլեջի լրիվ անվանումը՝ «Գորիսի պետական քոլեջ» պետական ոչ առևտրային կազմակերպություն)։


== Պատմություն ==
Գորիսի պետական քոլեջը (մանկավարժական ուսումնարանը) հիմնադրվել է ՀԽՍՀ լուսժողկոմատի 1923 թվականի որոշմամբ։ Բացման կազմակերպչական աշխատանքները վստահվել են առաջին տնօրեն Արսեն Առաքելյանին։ Ուսումնարանը սկզբում ուներ դպրոցական, այնուհետև` նախադպրոցական բաժիններ։ Առաջին դասատուներից էին Հմայակ Թարախչյանը, Հայկուշ Թումանյանը, Իսահակ Իսահակյանը և ուրիշներ։
Մանկավարժական ուսումնարանի առաջին շրջանավարտներից  էին  պատմական գիտությունների դոկտոր, պրոֆեսոր Աշոտ Հարությունյանը, տնտեսական գիտությունների  թեկնածու դոցենտ  Արսեն Ամարյանը , գրողներ Սերո Խանզադյանը, Սուրեն Այվազյանը, կենսաբանական գիտությունների դոկտոր, պրոֆեսոր Վահան Ղազարյանը, ակադեմիկոս, փիլիսոփայական գիտությունների դոկտոր, պրոֆեսոր  Քաջիկ Օհանյանը, լեզվաբան, բանասիրական գիտությունների դոկտոր, պրոֆեսոր,  Ալեքսանդր Մարգարյանը, բժշկական գիտությունների դոկտոր, պրոֆեսոր,  Աշոտ Գյուլխասյանը, աշխարհագրական գիտությունների դոկտոր, պրոֆեսոր Անդրանիկ Բաղդասարյանը,  փիլիսոփայական գիտությունների դոկտոր, պրոֆեսոր  Աշոտ Թելունցը,  բժշկական գիտությունների դոկտոր, պրոֆեսոր  Գաբրիել Խաչատրյանը, պատմական գիտությունների դոկտոր, պրոֆեսոր Աշոտ Հարությունյանը, բանասիրական գիտությունների թեկնածու, դոցենտ  Վլադիմիր Ալեքսանյանը, բանասիրական գիտությունների թեկնածու, դոցենտ, Նինա Հովսեփյան,   բժշկական գիտությունների թեկնածու, դոցենտ Ռոզա Ղահրամանյանը։
Այնուհետև ուսումնարանում բացվել են «Գրադարանային բաժին»  «Աշխատանքի ուսուցում», «Գործավարություն և արխիվավարություն», «Երաժշտական դաստիարակություն», «Անգլերեն լեզու» և այլ մասնագիտություններ։


== Անվանի մանկավարժներ ==
Դրաստամատ Օհանյան
Արշակ Դավթյան
Արտավազդ Յոլյան
Ժենյա Բաղդասարյան
Ռոզա Հովսեփյան
Իվան Իվանյան
Ռաիսա Բակունց
Լենա Տոռոզյան
Օլյա Գիչունց
Գագիկ Հակոբջանյան
Վալյա Հովհաննիսյան


== Տնօրեններ ==
Արսեն Առաքելյան
Հմայակ Թարախչյան
Հովհաննես Հայրապետյան
Սաղաթել Քեշիշյան
Բագրատ Ներսիսյան
Երվանդ Մինասյան
Սերոբ Բարխուդարյան
Ասյա Ծատրյան
Անդրանիկ Բուդաղյան
Դրաստամատ Օհանյան
Ագնեսա Դարբինյան
Կարեն Լազարյան


== Բաժիններ ==
Քոլեջում գործում են հետևյալ բաժինները`  , նախադպրոցական կրթություն,  հաշվողական տեխնիկա և ավտոմատացված համակարգերի ծրագրային ապահովում, քույրական գործ, մանկաբարձական գործ, ԴԵՂԱԳՈՐԾՈՒԹՅՈՒՆ,ԴԻԶԱՅՆ (ԸՍՏ ՃՅՈՒՂԵՐԻ),ՀԱՄԱԿԱՐԳԻՉՆԵՐԻ ՇԱՀԱԳՈՐԾՈՒՄ,ՄԱՏՆԱՀԱՐԴԱՐ,ԱՏԱՂՁԱԳՈՐԾԱԿԱՆ, ՄԱՆՐԱՀԱՏԱԿԱԳՈՐԾԱԿԱՆ, ԱՊԱԿԵԳՈՐԾԱԿԱՆ ԱՇԽԱՏԱՆՔՆԵՐ»,ԽՈՀԱՐԱՐԱԿԱՆ ԳՈՐԾ,ԿԱՐԻ ԱՐՏԱԴՐՈՒԹՅԱՆ ՏԵԽՆՈԼՈԳԻԱ,ԳՈՐԳԱԳՈՐԾՈՒԹՅՈՒՆ ԵՎ ԺԱՆՅԱԿԱԳՈՐԾՈՒԹՅՈՒՆ,ԳԵՂԱՆԿԱՐՉՈՒԹՅՈՒՆ ԵՎ ՔԱՆԴԱԿԱԳՈՐԾՈՒԹՅՈՒՆ,ՄԵՏԱՂՆԵՐԻ ՄՇԱԿՄԱՆ ՏԵԽՆՈԼՈԳԻԱ՝ ՃՆՇՄԱՄԲ,ՀԱՑԱԹԽՄԱՆ ԱՐՏԱԴՐՈՒԹՅԱՆ ՏԵԽՆՈԼՈԳԻԱ։


== Ծանոթագրություններ ==


== Աղբյուրներ ==
Կարեն Սահակյան «Ուրվագիծ Գորիսի կրթական համակարգի պատմության»
Զուբարևկա (գյուղ, Ելնինսկի շրջան)

Անվան այլ կիրառումների համար տե՛ս՝ ԶուբարևկաԶուբարևկա (ռուս.՝ Зубаревка), գյուղ Ռուսաստանի, Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուրարտու (այլ կիրառումներ)

Ուրարտու կարող է վերաբերել․

Ուրարտու Այծեմնիկ — հայ քանդակագործ (1899-1974)
Ուրարտու (Վանի թագավորություն) — պետություն
Ուրարտական մշակույթ - հոդվածը Վանի թագավորության մշակույթի մասին է։
Ուրարտու (համալսարան) — գործնական հոգեբանության և սոցիոլոգիայի համալսարան։
Ուրարտու ՖԱ, հայկական ֆուտբոլային ակումբ։
Մայքլ Օ'Ռիորդան

Մայքլ Օ'Ռիորդան (իռլանդերեն՝ Mícheál Ó Ríordáin, նոյեմբերի 12, 1917(1917-11-12), Կորկ, Մանսթեր, Մեծ Բրիտանիայի և Իռլանդիայի միացյալ թագավորություն - մայիսի 18, 2006(2006-05-18), Դուբլին, Իռլանդիա), իռլանդացի քաղաքական գործիչ։ 
Ինտերնացիոնալիստական բրիգադի կազմում մասնակցել է 1936-1939 թվականների Իսպանիայի քաղաքացիական պատերազմին։ 1962–1970 թվականներին Եղել է Իռլանդիայում բանվորական լիգայի (1962 թվականից՝ Իռլանդիայում բանվորական կուսակցություն, ԻԲԿ) հիմնադիրներից (1948), 1951 թվականից՝ նրա ԴԿ–ի քարտուղարը։ Եղել է ԻԲԿ գործադիր կոմիտեի անփոփոխ քարտուղարը։ 1970 թվականին ԻՐԿ Հյուսիսային Իռլանդիայի կոմկուսի հետ միավորվելուց և Իռլանդիայի միացյալ կոմունիստական կուսակցություն (ԻԿԿ) ստեղծվելուց հետո ընտրվել է ԻԿԿ ազգային ԴԿ–ի քարտուղար, 1971-1984 թվականներին՝ ԻԿԿ գլխավոր քարտուղար։


== Ծանոթագրություններ ==
Պավել Յոսեֆ Շաֆարիկ

Պավել/Յոսեֆ Շաֆարիկ, Շաֆարժիկ ( չեխ․՝ Pavel Josef Šafařík, սլովակ.՝ Pavol Jozef Šafárik, մայիսի 13, 1795(1795-05-13)[…], Կոբելիարովո, Gömör és Kis-Hont County, Հունգարիայի թագավորություն - հունիսի 26, 1861(1861-06-26)[…], Պրահա, Բոհեմիայի թագավորություն, Չեխական թագի հողեր, Ավստրիական կայսրություն[…]), սլովակ և չեխ ազգային շարժման գործիչ, պատմաբան, բանասեր, բանաստեղծ։
1817 թվականին ավարտել է Ենայի համալսարանը։ Ֆրանտիշեկ Պալացկու հետ համահեղինակությանբ գրել է «Չեխական պոեզիայի ակունքները» աշխատությունը, որ լույս է տեսել 1818 թվականին։ 1848 թվականի հեղափոխության ժամանակ ունեցել է լիբերալ-բուրժուական դիրքորոշում։ Շաֆարիկը առաջինն էր սլավոնագետներից, որ կիրառել է պատմահամեմատական մեթոդը սլավոն ժողովուրդների ուսումնասիրման հարցում, փորձել ցույց տալ սլավոնների դերը համաշխարհային պատմության մեջ։ Գրել է աշխատություններ սլավոնական գրականության, լեզվի, պատմության, ազգագրության, բանահյուսության և հնագիտության վերաբերյալ («Սլավոնական հնություններ», 1837, «Սլավոնական ազգագրություն», 1843)։ 
Մեծ ազդեցություն է գործել սլավոնագիտության զարգացման վրա։ 1839 թվականին ընտրվել է Պետերբուրգի ԳԱ արտասահմանյան թղթակից անդամ։


== Ծանոթագրություններ ==
Ինյացիո Կասիս

Ինյացիո Կասիս (իտալերեն՝ Ignazio Cassis, ապրիլի 13, 1961(1961-04-13), Սեսսա), շվեյցարացի քաղաքական գործիչ։ Լիբերալ-դեմոկրատական կուսակցության անդամ, ընտրվել է Շվեյցարիայի Դաշնային խորհրդի անդամ 2017 թվականի սեպտեմբերի 20-ին։
2017 թվականի նոյեմբերի 1-ից եղել է արտաքին գործերի դեպարտամենտի ղեկավարվար։ 2022 թվականի հունվարի 1-ից զբաղեցնում է Շվեյցարիայի Համադաշնության նախագահի պաշտոնը։


== Կենսագրություն ==
Սովորել է բժշկություն Ցյուրիխի համալսարանում, որն ավարտել է 1987 թվականին։ Մասնագիտացած է ներքին հիվանդությունների և սոցիալական հիգիենայի բնագավառում։ 1996 թվականին ստացել է հանրային առողջապահության մագիստրոսի կոչում։ Շնորհվել է բժշկության դոկտորի աստիճան Լոզանի համալսարանում (1998)։
Ծնվել է որպես Իտալիայի քաղաքացի։ 1991 թվականին Շվեյցարիայի և Իտալիայի երկքաղաքացիություն է ձեռք բերել։ 2017 թվականին հրաժարվել է իտալական անձնագրից։
Բժիշկ (1988-1996), 1996-ից մինչև 2008 թվականը կանտոնային բժիշկ Տիչինոյում, Շվեյցարիայի բժշկական ասոցիացիայի փոխնախագահ 2008 թվականից մինչև 2012 թվականը։ Շվեյցարիայի զինված ուժերում նա Տիչինոյի լեռնային զինվորների շտաբում գումարտակի բժիշկ էր, ապա գլխավոր դաշտային բժշկի շտաբի անդամ։
Շվեյցարիայի Ազգային խորհրդի անդամ 2007 թվականի հունիսի 4-ից մինչև 2017 թվականի հոկտեմբերի 30-ը (երեք գումարման)։
2017 թվականի սեպտեմբերի 20-ին Դաշնային ժողովի կողմից ընտրվել է Դաշնային խորհրդի երկրորդ փուլում՝ հավաքելով 244 ձայներից 125-ը՝ դառնալով 117-րդը՝ 1848 թվականից Դաշնային խորհրդականի պաշտոնում։
2017 թվականի նոյեմբերի 1-ին ստանձնել է արտաքին գործերի դեպարտամենտի ղեկավարի պաշտոնը։ Այդ պաշտոնում փոխարինելով Դիդիե Բուրկհալթերին։ 2020 թվականի դեկտեմբերի առաջին տասնօրյակի վերջում նա հաջորդ տարի ընտրվել է երկրի փոխնախագահի պաշտոնում։ Պաշտոնը ստանձնել է 2021 թվականի առաջին օրը։


== Անձնական կյանք ==
Ամուսնացած է Պաոլա Ռոդնիի հետ, ապրում է Մոնտանոլում։


== Ծանոթագրություններ ==


== Արտաքին հղումներ ==
Էջը Շվեյցարիայի խորհրդարանի կայքում(անգլ.)
Ամերիկանո (սուրճ)

Ամերիկանո (սուրճ) (իտալերեն՝ Caffè Americano, ամերիկյան սուրճ), սուրճի պատրաստման մի մեթոդ, որը բաղկացած է որոշակի քանակությամբ տաք ջրի և էսպրեսոյի համատեղումից։


== Ծագում ==
Իտալերեն «caffè Americano» տերմինը նշանակում է «ամերիկյան սուրճ»։ Տարածված, բայց չհաստատված կարծիք կա, որ այդ անունը ծագել է Երկրորդ համաշխարհային պատերազմի տարիներին, երբ Իտալիայում ամերիկացի զինվորները խառնում էին էսպրեսոն տաք ջրի հետ, որպեսզի դառնա այնպիսի սուրճ, որին իրենք սովոր էին։


== Պատրաստում ==

Ամերիկանոն պատրաստվում է էսպրեսոյի մեկ կամ երկու բաժիններից, որի մեջ ավելացվում է 30-ից 470 մլ տաք ջուր։ Պատրաստման ընթացքում տաք ջուրը կարելի է վերցնել ինչպես էսպրեսո մեքենայից, այնպես էլ առանձին թեյնիկից կամ ջեռուցիչից։
Սրճային Լոնգ բլեքը (англ. Long Black) ըմպելիքը բաղադրությամբ նման է ամերիկանոյին, սակայն տարբերվում է բաղադրամասերի ավելացման հերթականությամբ։


=== Տեսակներ ===

Սառը (սառցե) ամերիկանո սուրճը պատրաստվում է սառը, ոչ թե տաք ջուր ավելացնելով
Ռեդ այ (անգլ.՝ Red eye, որը հայտնի է նաև որպես «Կանադիանո») սուրճը պատրաստվում է ամերիկանոյի պես, սակայն ջրի փոխարեն օգտագործվում է սուրճի ֆիլտրով սուրճ։


== Քաղաքականություն ==
2016 թվականին Ռուսաստանի վարչապետ Դմիտրի Մեդվեդևը Միացյալ Նահանգների հետ հարաբերությունների վատթարացումից հետո հումորով առաջարկել է «վերանվանել» սուրճի ոճը «Ռուսիանո»։ Առաջարկը, չնայած հումորով, իրականացվել է մոսկովյան սրճարաններից մեկում։


== Տես նաև ==
Էսպրեսո
Լոնգ բլեք


== Ծանոթագրություններ ==


== Արտաքին հղումներ ==
«Ամերիկանո» սուրճը «ռուսիանո» անվանափոխելու առաջարկը ռուս բլոգերները վերագրում են Կարեն Կարապետյանին
Americano սուրճ - սորտեր և պատրաստում։ Արոմատիկ ամերիկյան սուրճը օրվա հիանալի սկիզբի համար
Մի կաթիլ ծովում

«Մի կաթիլ ծովում» (ռուս.՝ «Капля в море»), խորհրդային գեղարվեստական ֆիլմ, որը նկարահանվել է 1973 թվականին ռեժիսոր Յակով Սեգելի կողմից։


== Սյուժե ==
Առաջին դասարանցի Վիտյա Սինիցինի՝ դպրոց անցկացրած առաջին օրն սկսվում է նրանով, որ նա գլուխը մտցնում է չուգունե ամանի մեջ և չի կարողանում հանել։ Հետո նա ծանոթանում է մի աղջկա հետ և հասկանում, որ իր ճակատագիրը որոշված է։ Հետո նա սովորում է սուլել, ընդ որում՝ հենց դասի ժամանակ։ Հետո փրկում է իր տատիկին, օգնում է կառուցել թատրոն, իմանում մեր Երկրի մասին։


== Նկարահանումների վայր ==
Ֆիլմը նկարահանվել է Կլայպեդա քաղաքում, որոշ տեսարաններ նկարահանվել են 17-րդ միջնակարգ դպրոցի բակում (ներկայում՝ Ա. Ռուբլյովի անվան դպրոց), դասարանային տեսարանները նկարահանվել են նախագծման նախկին ինստիտուտում, ինչպես նա «Վետրունգե» հյուրանոցի մոտ։


== Դերերում ==
Սաշա Մասլեննիկով – Վիտյա Սինիցին
Օլյա Կիսլյար – Ալլա Կիրկևիչ
Օլյա Բայդուկինա – Օլյա
Արինա Ալեյնիկովա – Յուլիա Նիկոլաևնա, տարրական դասարանների ուսուցիչ
Գենադի Յալովիչ – ավտոբուսի ուղևոր ջութակով (լուսագրերում նշված չէ)
Վալենտինա Տելեգինա – Վալյա տատ
Լիլիանա Ալեշնիկովա – Լիլյա Սինիցինա, Վիտյայի մայրը
Վլադիմիր Ֆերապոնտով – Վոլոդյա Սինիցին, Վիտյայի հայրը
Զոյա Ֆեոդորովա – Աննա Գրիգորևնա, դպրոցի տնօրեն
Նիկոլայ Գորլով – ավտոբուսի ուղևոր
Գալինա Կրավչենկո – կին պատշգամբում (լուսագրերում նշված չէ)
Վլադիմիր Կուլիկ – Ալլայի հայրը (լուսագրերում նշված չէ)


== Նկարահանող խումբ ==
Սցենարի հեղինակ՝ Յակով Սեգել
Ռեժիսոր՝ Յակով Սեգել
Օպերատոր՝ Վլադիմիր Արխանգելսկի
Նկարիչ՝ Ալեքսանդր Դիխտյար
Կոմպոզիտոր՝ Վլադիմիր Դաշկևիչ
Հնչյունային օպերատոր՝ Վլադիմիր Պրիլենսկի
Երգերի տեքստի հեղինակ՝ Յակով Սեգել
Տնօրեն՝ Մ. Ռուժանսկի


== Ծանոթագրություններ ==


== Արտաքին հղումներ ==
«Մի կաթիլ ծովում» ֆիլմը «Энциклопедия отечественного кино» կայքում
Բոկոնի

Բոկոնի (վրաց.՝ ბოკონი), գյուղ Վրաստանում։ Գտնվում է Մցխեթ-Մթիանեթ մարզի Թիանեթի շրջանում։


== Դիրք ==
Գտնվում է ծովի մակարդակից 1260 մետր բարձրության վրա։ Շրջկենտրոն Թիանեթից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 9 մարդ։


== Ծանոթագրություններ ==
BIGBANG

Big Bang (հանգուլ՝ 빅뱅), հարավկորեական բոյ բենդ։ YG Entertainment Group-ի ամենանշանավոր սաներից են։ 2006 թվականին խմբի ստեղծման մասին նկարահանվել է Big Bang Documentary անունով ֆիլմ։ YG Entertainment Group-ի հետ պայմանագիր կնքելով՝ խումբը ձայնագրեց բազմաթիվ երգեր, որոնցից շատերը հետագայում դարձան հիթեր։


== Խմբի հաջողությունները ==
Մինչև 2009 թ. «Big Bang»-ն առաջատար խումբ էր Հարավային Կորեայում, իսկ հետագայում նրանք հասան մեծ հաջողությունների նաև Ճապոնիայում՝ ստանալով  Japan Cable Broadcasting Award  և դառնալով առաջին կորեական խումբը, որը ստացավ Japan Record Award մրցանակը։ MTV եվրոպական երաժշտական մրցանակաբաշխություն 2011-ում խումբը «Լավագույն միջազգային արտիստ» նոմինացիայի հաղթող ճանաչվեց։ EMA 2011-ում «Big Bang»-ը միակն էին, ովքեր Ամերիկայից չէին։


== Խմբի անդամները ==
G-Dragon ( Kwon Ji Young , խմբի առաջնորդ, ռեփեր, պարող, կոմպոզիտոր)
T.O.P ( Choi Seung Hyun , ռեփեր, կոմպոզիտոր)
Թաեյանգ ( Dong Young-bae , գլխավոր վոկալիստ, գլխավոր պարող, կոմպոզիտոր)
Տե Սոնգ ( Kang Dae-sung , վոկալիստ)
Սընգ Րի ( Lee Seung-hyun , վոկալիստ, մաքնե) (նախկին անդամ)


== Սկավառակագրություն ==


==== Ստուդիական ալբոմներ ====
Bigbang Vol.1 (2007)
Remember (2008)
Number 1 (2008)
Big Bang (2009)
Big Bang 2 (2011)
Best of Big Bang (2011)
ALIVE (2012)


==== Հատուկ ====
For the World (2008)
With U (2008)
Big Bang Special Edition (2011)
Still Alive (2012)
Monster (2012)


==== Մինի-ալբոմներ ====
Always (2007)
Hot Issue (2007)
Stand Up (2008)
Tonight / Big Bang Special Edition (2011)
Alive / Still Alive Special Edition (2012)


==== Առանձին արտիստների ալբոմներ ====
 Թաեյանգ 

Hot (2008)
Solar (2010)
RISE (2014) G-Dragon 

Heartbreaker (2009)
GD & TOP (2010)
One of a Kind (2012)
Coup D’etat (2013) T.O.P. 

GD & TOP (2010) Սընգ Րի 

VVIP (2011)
Let’s Talk About Love (2013) Տե Սոնգ 

D’scover (2013)
D'slove (2014)


== Հանրահայտ կատարումներ ==


==== 2006 ====
 We Belong Together 
 La La La 
 BIG BANG 


==== 2007 ====
 Fool 


==== 2008 ====
 Haru Haru 
 Heaven 
 Lies 
 Number 1 
 Last Farewell 


==== 2009 ====
 Lollipop (ft. 2ne1) 
 My Heaven 
 Garagara Go 
 Koewakikasete 


==== 2010 ====
 Lollipop 2 
 Beautiful Hangover 
 Tell Me Goodbye 


==== 2011 ====
 Tonight 
 Love Song 
 Somebody To Love
 Stupid Liar 


==== 2012 ====
 Blue 
 Bad Boy 
 Fantastic Baby
 Monster 


=== Առանձին արտիստների կատարումներ ===


==== G-Dragon ====
 This Love  (2006)
 Heartbreaker  (2009)
 One of a Kind  (2012)
 Crayon  (2012)
 That XX  (2012)
 Crooked  (2013)


==== T.O.P. ====
 Big Boy  (2006)
 Turn It Up  (2010)
 Baby Good Night (ft. G-Dragon)  (2011)
 Doom Dada  (2013)


==== Թաեյանգ ====
 Ma Girl  (2006)
 Wedding Dress  (2009)
 I Need A Girl (ft. G-Dragon) (2010)
 Ringa Linga  (2013)
 Eyes, Nose, Lips  (2014)


==== Սընգ Րի ====
 The Next Day  (2006)
 Strong Baby (ft. G-Dragon)  (2008)
 What Can I Do  (2011)
 Gotta Talk To You  (2013)


==== Տե Սոնգ ====
 Try Smiling  (2006)
 Baby Don't Cry  (2011)
 Wings  (2012)
 I Love You (2013)


== Արտաքին հղումներ ==
albums
Biography
Bigbang's website
Վիկտորյա Շալե

Վիկտորյա Շալե (անգլ.՝ Victoria Shalet) դեկտեմբերի 9, 1981(1981-12-09), Լոնդոն, Միացյալ Թագավորություն), անգլիացի դերասանուհի, որը հետագայում դարձել է խորհրդատու հոգեբան։ Առավել հայտնի է CBBC–ի Դիք Քինգ-Սմիթի «Թագուհու քիթը» գրքի հիման վրա նկարահանած սերիալում Հարմոնիի դերով։


== Դերեր ֆիլմերում և սերիալներում ==
Վիկտորյան իր առաջնաելույթը կինոյում կատարել է 1989 թվականին՝ 6 տարեկանում խաղալով BBC-ի «Սցենար» հեռուստասերիալում, «Երեխայի ճանաչումը» (Testimony of a Child) սերիալի 4-րդ եթերաշրջանի 1-ին էպիզոդում՝ Ռոզիի դերակատարմամբ։ Նույն թվականին Աննայի դերով նկարահանվել է  Էնդրյու Դևիսի սցեներով նկարահանված «Ball Trap on the Cote Sauvage» սերիալում։
Այնուհետև նա նկարահանվել է տարբեր հեռուստասերիալներում և ֆիլմերում, մասնավորապես՝ «Goggle Eyes» և «Թագուհու քիթը» սերիալի առաջին երեք սերիալներում՝ Համոնիի դերով։ Ապա նկարահանվել է «Արատ» և «Որոնում» ֆիլմերում։ Նա նաև նկարահանվել է «Ջոնաթան Կրիկ», «Սպանություններ Միդսոմերում» և «Զուտ անգլիական սպանություն» սերիալներում։
Շալեն նկարահանվել է այնպիսի ֆիլմերում, ինչպիսիք են «Լույսի խավարում», «Ուրվականների տունը», «Մանյակի պատմությունը»։
2007 թվականի նոյեմբերին Վիկտորիան Բեթի դերով նկարահանվել է BBC-ի «Բժիշկները» (Doctors) սերիալում։ Այնուհետև նա 2009 թվականի հունիսին կրկին հայտնվել է սերիալում՝ ոստիկանության գունդստաբլ Վիկի Հիլթոնի դերում (այդ դերում նա հայտնվել է նաև 2010 թվականի հունվարին և 2011 թվականի փետրվարին)։
2008 թվականի ապրիլին Վիկտորյան BBC Radio 4-ի «Այսօրվա ТВ-ն» (How Now TV) ուրբաթօրյա սերիալում, որը նկարահանել Է Փոլ Ուոթսոնը, խաղացել է գլխավոր դեր։


== Դերեր թատրոնում ==
Թատրոնում Վիկտորիան խաղացել է ռեժիսոր Ֆիլիպ Ռիդլիի «Հեքիաթի սիրտը» (Fairytaleheart) բեմադրությունում (Hampstead Theatre թատրոնում), «Մայրս ասաց, որ երբեք դա չեմ անի» (My Mother Said I Never Should) պիեսում (Salisbury Playhouse թատրոնում), ինչպես նաև Դեն Մուիրդենի «Այն, ինչ  անում են լավ մարդիկ» (The Things Good Men Do) բեմադրությունում (Old Red Lion թատրոնում)։


== Համակարգչային խաղերի, հեռուստասերիալների և գովազդների հնչյունավորող ==
Վիկտորյան  «Dragon Quest VIII: Journey of the Cursed King» համակարգչային ֆիլմում հնչունավորել է արքայադուստր Մեդեուին, իսկ  «Tractor Tom» հեռուստաշոուում՝ Ֆերմերա Ֆիին և Ռոռիին։
Վիկտորյան նաև հաճախ հնչյունավորում է հեռուստատեսությունում և ռադիոյում։ Նա համագործակցել է այնպիսի բրենդերի հետ, ինչպիսիք են  Alliance & Leicester, Compeed, Acuvue, Specsavers, Herbal Essences և Garnier։


== Թերապիա ==
Դերասանական կարիերան ավարտելուց հետո Վիկտորյան ստացել է հումանիստական հոգեբանական կրթություն և սկսել է Լոնդոնում աշխատել որպես հոգեբույժ։
Նա ասում էր, որ «մինչ հոգեբանական կրթություն ստանալը, ես 23 տարի աշխատել եմ կինոյում, հեռուստատեսությունում, թատրոնում և ռադիոյում։ Մարդկային փորձը դիտելու այս կարիերան իմ մեջ հետաքրքրություն է առաջացրել մարդկանց հանդեպ, և թե ինչպես է աշխատում մարդու գիտակցությունը։ Ինձ հետաքրքիր է դարձել, թե ինչու ենք մենք անում այս կամ այն արարքները, ինչպես է մեր ներքին աշխարհն իրեն դրսևորում վարվելակերպով և այն վայրում, որը մենք զբաղեցնում ենք աշխարհում»։


== Անձնական կյանք ==
Շալեն դերասանուհի Քեյսի Բարնֆիլդի բարեկամուհին է։


== Ծանոթագրություն ==


== Արտաքին հղումներ ==
Ролики, озвученные Викторией Шале
Сайт Victoria’s Counselling
Կիրա Գրյունբերգ

Կիրա Գրյունբերգ, Ավստրիայի քաղաքական գործիչ և ձողացատկում մասնագիտացած նախկին մարզիկ։ Իր կարիերայի ընթացքում Գրյունբերգը, որն ունի 1.70 մ հասակ և կշռում էր 56 կգ (123 ֆունտ), ներկայացրել է իր երկիրը բազմաթիվ միջազգային մրցույթներում։ Նրա լավագույն ելույթները 2012 թվականի աշխարհի պատանեկան առաջնությունում և 2015 թվականի Եվրոպայի U23 առաջնությունում չորրորդ տեղն էին։ Բացի այդ, նա հասավ եզրափակիչ՝ 2014 թվականի Եվրոպայի առաջնությունում, որտեղ նա, սակայն, ոչ մի նվաճում չի արձանագրել։
2015 թվականի հուլիսի 30-ին Գրյունբերգը ողնաշարի լուրջ վնասվածք է ստացել հարազատ Ինսբրուքում։ Հերթական ցատկի ընթացքում նա վայրէջք է կատարել գլխի և պարանոցի վրա մարզագորգի կողքին՝ կոտրելով պարանոցի հինգերորդ ողը։ Վնասված ստորին վերջույթների պատճառով նա դարձավ հաշմանդամ։
Նրա արտասահմանյան և երկրում լավագույն անհատական ցուցանիշները կազմում են համապատասխանաբար 4,45 մետր, համապատասխանաբար, 2014 և 2015 թվականներին։ Սրանք պատմական ազգային ռեկորդներ են։
2017 թվականի Ազգային խորհրդի ընտրություններում նա ընտրվեց ÖVP-ի դաշնային ցուցակի տասներորդ տեղով և պաշտոնի անցավ 2017 թվականի նոյեմբերի 9-ին։


== Մրցութային ռեկորդներ ==


== Վեբկայք ==
Official Website
Kira Grünberg's biography Austrian Parliament


== Ծանոթագրություններ ==
Գարա Գափու (լեռնանցք, Տավրոսի լեռնաշղթա)

Անվան այլ կիրառումների համար տե՛ս՝ Գարա Գափու (այլ կիրառումներ)Գարա Գափու, լեռնանցք Կիլիկիայում, Կիլիկյան Տավրոս լեռնաշղթայում,։


== Ծանոթագրություններ ==
Անտեսանելի նշան (ֆիլմ)

«Անտեսանելի նշան» (անգլ.՝ An Invisible Sign), ռեժիսոր Մերիլին Արգելոյի դրաման։ Գլխավոր դերակատարներն են Ջեսիկա Ալբան, Ջոնաթան Քիմբլ Սիմոնսը, Բեյլի Մեդիսոնը, Սոնյա Բրագան և Քրիս Մեսինան։ Ֆիլմի նկարահանումները տեղի են ունեցել 2008 թվականին Նյու Յորքում։ Հիմնված է ամերիկացի կին գրող Էյմի Բենդերի «An Invisible Sign of My Own» վեպի վրա։


== Սյուժե ==
Ֆիլմը պատմում է տարրական դասարանների միայնակ ուսուցչուհի Մոնա Գրեյի մասին (Ջեսիկա Ալբա), որի հայրը հիվանդացել է անհայտ հիվանդությամբ, երբ աղջիկը դեռ երեխա էր։ Դրանից հետո Մոնայի մոտ սկսվում են հոգեբանական խնդիրներ, նա ամփոփվում է իր մեջ՝ սփոփում գտնելով միայն մաթեմատիկայի ուսումնասիրության մեջ։
20 տարեկանում Մոնան՝ որպես մաթեմատիկայի ուսուցիչ, տարրական դպրոցում աշխատանքի է տեղավորվում։ Այնտեղ նա հայտնաբերում է, որ լավ մանկավարժ է, որը հետաքրքիր միջոցներ է ստեղծում իր առարկայի ուսումնասիրության համար, որոնք աշակերտներին օգնում են հաջողության հասնել։ Մի անգամ Մոնայի աշակերտներից մեկը՝ յոթամյա Լիզա Վինուսը, նրան տալիս է զրոյի ձեռակերտ շինվածք, որը պատրաստել էր մահամերձ մոր պալատում։ Մոնան անմիջապես ճանաչում է աղջկա հարազատ հոգին և հասկանում, որ պետք է օգնի նրան՝ հաղթահարելու խնդիրները։


== Արտադրություն ==
Ի սկզբանե նախատեսվել էր, որ Մոնա Գրեյին մարմնավորելու է դերասանուհի Ամերիկա Ֆերերան, սակայն նա չի կարողացել մասնակցել նախագծին, և նրան փոխարինել է Ջեսիկա Ալբան, որի համար այս ֆիլմը 2008 թվականի հունիսին դստեր՝ Օնոր Մարիի լույս աշխարհ գալուց հետո դարձել է առաջինը։ Ֆիլմի նկարահանումները մեծ մասամբ տեղի են ունեցել Նյու Յորքում, սկսվել են 2008 թվականի վերջին և տևել մի քանի ամիս։


== Թողարկում և մրցանակներ ==
Ֆիլմի պրեմիերան կայացել է 2010 թվականի հոկտեմբերի 7-ին Հեմփթոնսի միջազգային կինոփառատոնում։ Կինոնկարի ռեժիսոր Մերիլին Արգելոն իր աշխատանքի համար ստացել է «RoC® Skincare» ընկերության «Gold Standard Award for Feature Female Director» մրցանակը։ Դերասանուհի Բեյլի Մեդիսոնը Մոնա Գրեյին մանուկ հասակում մարմնավորելու համար առաջադրվել է «Young Artist Awards» կինոմրցանակի։


== Ծանոթագրություններ ==
Նովայա Բուդա (գյուղ, Ռոսլավլսկի շրջան)

Անվան այլ կիրառումների համար տե՛ս՝ Նովայա ԲուդաՆովայա Բուդա (ռուս.՝ Новая Буда), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կան Հա Նըլ

Կան Հա Նըլ (հանգըլ՝ 강하늘, կոր․ նոր․ ռոմ․՝ Kang Ha-neul, փետրվարի 21, 1990(1990-02-21), Բուսան, Հարավային Կորեա), հարավկորեացի դերասան։


== Կենսագրություն ==
Կան Հա Նըլը ծնվել է Հարավային Կորեայի Բուսան քաղաքում, 2008 թվականից սովորում է Չունանի համալսարանում։ Դերասանը պաշտոնապես փոխել է ազգանունը «Կիմ»-ից «Կան»-ի, քանի որ չէր ցանկանում շփոթություն առաջանա դերասանուհի Կիմ Հա Նըլի հետ։
Կինոյում նրա դեբյուտը կայացել է 2007 թվականին՝ «Իմ մայր։ Հիանալի մայր» հեռուստասերիալում։ 2006 թվականից սկսել է խաղալ թատերական բեմադրություններում և  Black Mary Poppins մյուզիքլներում (2012)։
Հեռուստատեսային առաջին դերերից հետո Կան Հա Նըլը նկարահանվել է երկու ֆիլմում՝ «Դու իմ ընտանի կենդանին ես» և «Փենյանի հին ամրոցը»։ Վերջին ժամանակներում Հա Նըլը հիմնականում նկարահանվում է հեռուստասերիալներում․ այնպիսին, ինչպիսիք են «Քեզ համար՝ ամբողջ հմայքով» (2012), «Մոնսթար» (2013), «Ժառանգները» (2013)։ 2014 թվականին Կան Հան Ըլը նկարահանվել է «Աղջկա գերեզմանը» սարսափ ֆիլմում և «Անհաջող կյանք» հեռուստասերիալում՝ ստեղծված համանուն մանհվա-բեսթսելլերի հիման վրա։


== Ֆիլմագրություն ==
ՖիլմերՀեռուստասերիալներԴերերը թատրոնում


== Մրցանակներ և առաջադրումներ ==


== Ծանոթագրություններ ==


== Արտաքին հղումներ ==
Կան Հա Նըլ Internet Movie Database կայքում
Ջեյմս Բոնդ (այլ կիրառումներ)

Ջեյմս Բոնդ անունը կարող է վերաբերել հետևյալին.

Ջեյմս Բոնդ, հայտնի նաև որպես՝ Գործակալ 007։
(9007) Ջեյմս Բոնդ, աստերոիդ աստերոիդների հիմնական գոտում։
Ջեյմս Բոնդ (թռչնաբան), ամերիկացի թռչնաբան։
Ռուտեսհայմ

Ռուտեսհայմ (գերմ.՝ Rutesheim), քաղաք Գերմանիայում, Բադեն Վյուրտեմբերգ երկրամասում։
Գտնվում է Շտուտգարտի վարչական շրջանի ենթակայության տակ։ Մտնում է Բյոբլինգեն շրջանի կազմի մեջ։ Բնակչությունը 10 249 է (2010 թվականի դեկտեմբերի 31–ի տվյալներով)։ Զբաղեցնում է 16,24 կմ² տարածք։ Պաշտոնական կոդը՝ 08 1 15 042։
Քաղաքը ստորաբաժանվում է 2 քաղաքային համայնքների։


== Ծանոթագրություններ ==


== Արտաքին հղումներ ==
Պաշտոնական կայքը
Սեսնիկի

Սեսնիկի (էստ․՝ Sesniki), գյուղ Էստոնիայի Պիլվամաա նահանգի Վեռսկա շրջանում։
2011 թվականի տվյալներով գյուղում բնակվում էր 18 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(2453) Վեբաշ

(2453) Վեբաշ (անգլ.՝ Wabash), աստերոիդ աստերոիդների հիմնական գոտում։ Հայտնաբերվել է 1921 թվականի սեպտեմբերի 30-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,015511 ա. մ., առավելագույնը մոտենում է 2,668 ա. մ. հեռավորության վրա և հեռանում 3,3631 ա. մ.։ Արեգակի շուրջ մեկ ամբողջական պտույտ է կատարում 1912,67 երկրային օրվա ընթացքում, իր ուղեծրով շարժվելով միջինում 0,188219 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,33° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2453) Վեբաշ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տղամարդ եղիր (ֆիլմ)

Տղամարդ եղիր (անգլ.՝ Man Up), բրիտանա-ֆրանսիական արտադրության ֆիլմ՝ նկարահանված 2015 թվականին ռեժիսոր Բեն Պալմերի կողմից։ Ֆիմի պրեմիերան եղել է 2015 թվականի ապրիլի 19-ին, Տրայբեկա կինոփառատոնի շրջանակներում։


== Սյուժե ==
Նենսին մոտավորապես 34 տարեկան միայնակ կին էր։ Հանկարծ նա հանդիպում է Ջեք անունով մի տղայի հետ և որոշում իր կյանքը կապել նրա հետ, սակայն պարզվում է, որ այդ տղան թուլամորթի մեկն է, և Նենսին որոշում է նրան տղամարդու դասեր տալ։


== Դերերում ==
Բել Լեյկ - Նենսի
Պեգ Սայմոն - Ջեկ
Ուիլյամս Իլիվիա - Հիլարի
Կիներ Ռորի - Շոն
Լովիբոնդ Օֆելյա - Ջեսիկա
Շերոն Հորգան
Սթիվեն Կեմպբել Մուր - Էդ
Չեպման Դին - Չարլզ
Հենրի Լլոիդ Հյուզ
Կեն Սկոթ


== Ըմբռնում ==
Այս ֆիլմը հիանալի արձագանք է ստացել կինոքննադատների կողմից։ Rotten Tomatoes կայքում ֆիլմն ստացել է 83 %, այսինքն 10 հնարավոր գնահատականից նա հավաքել է 6,7-ը։ Metacritic կայքում ֆիլմը ստացել է 100 հնարավորից 68։


== Ծանոթագրություններ ==
Գյոկիրմակ

Գյոկիրմակ, գետ Թուրքիայում Քըզըլըրմաք (Ալիս) գետի գլխավոր վտակներից մեկը։


== Ծանոթագրություններ ==
Ղուլելեբի

Ղուլելեբի (վրաց.՝ ღულელები), գյուղ Վրաստանում։ Գտնվում է Մցխեթ-Մթիանեթ մարզի Թիանեթի շրջանում։


== Դիրք ==
Գտնվում է ծովի մակարդակից 1040 մետր բարձրության վրա։ Շրջկենտրոն Թիանեթից հեռու է 27 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 260 մարդ։


== Ծանոթագրություններ ==
Կարտաշևսկայա

Կարտաշևսկայա (ռուս.՝ Карташевская), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 497 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վազանտի

Վազանտի (պորտ.՝ Vazante), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հարավ-արևմտյան մասում։ Մտնում է Անդրելանդիյա գավառի կազմի մեջ։ Բնակչությունը կազմում է 19 023 մարդ՝ 2006 թվականի տվյալներով։ Գրավում է 1 903,072 կմ2 տարածք։ Բնակչության խտությունը կազմում է՝ 10,0 մարդ/կմ2։


== Պատմություն ==
Քաղաքը հիմնադրվել է 1953 թվականի դեկտեմբերի 12-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 184.421.978,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 9.709,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,757 (տվյալները ՄԱԿ-ի զարգացման ծրագրի)։


== Աշխարհագրություն ==
Կլիման տարածքում լեռնային արևադրձային է։
Կլոդետ Կոլբեր

Կլոդետ Կոլբեր (անգլ.՝ Claudette Colbert, իսկական անուն ազգանունը՝ Էմիլի Շոշուան, անգլ.՝ Emilie Chauchoin, սեպտեմբերի 13, 1903(1903-09-13)[…], Սեն-Մանդե, Ֆրանսիա - հուլիսի 30, 1996(1996-07-30)[…], Սպայթսթաուն, Բարբադոս), ծագումով ֆրանսիացի, թատրոնի և կինոյի ամերիկյան դերասանուհի, Օսկարի և Ոսկե Գլոբուսի դափնեկիր, Ամերիկյան կինոակադեմիայի կողմից կազմված Ամերիկյան բոլոր ժամանակների ֆիլմերի 100 մեծագույն աստղերի ցանկում 12-րդն է։
Խաղացել է 70-ից ավելի ֆիլմերում, 3 անգամ առաջադրվել է Օսկարի, ստացել 1-ը լավագույն դերասանուհի անվանակարգում («Դա տեղի է ունեցել մի անգամ գիշերը»)։ Ստացել է 1 Ոսկե Գլոբուս, 1 անգամ առաջադրված է եղել Էմմիի։
Առավել նշանավոր ֆիլմերից են.

1934 - «Կլեոպատրա»
1934 - «Դա տեղի է ունեցել մի անգամ գիշերը»
1935 - «Անհատական աշխարհներ»
1937 - «Աղմկոտ քաղաք»
1944 - «Այն ժամանակից, երբ դուք գնացիք»
1947 - «Անհաջողակը և ես»
1951 - «Արի անենք դա օրինական ձևով»


== Ծանոթագրություններ ==
Այումկան

Այումկան (ռուս.՝ Аюмкан), գետ Ռուսաստանում, հոսում է Ամուրի մարզում Զեյսկի շրջանում, Մայաի ձախ վտակն է։ Գետաբերանը տեղակայված է Ստանկովյան լեռնաշղթայի հարավային լանջին։ Գետի երկարությունը 69 կմ է, ջրահավաք մակերեսը 1,290 կմ² է։ Միաձուլվում է Կոն Մանյոյին, որի հետևանքվ ձևավորվում է Մայա գետը։ Ունի բազմաթիվ վտակներ, ամենամեծը Սալակը՝ աջից, Էգեյան-Սոլլակը՝ ձախից։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Ամուրի ավազանի շրջանին, գետի ջրատնտեսային տեղամասը Ուդա գետն է։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 20020000112119000163403
Հիդրոլոգիական ուսումնասիրությունների կոդը -  119016340
Ավազանի կոդը - 20.02.00.001
Հիդրոլոգիական ուսումնասիրությունների հատորի համարը - 19
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռոսկոշնոե (ավան, Կոնստանտինովսկի շրջան)

Անվան այլ կիրառումների համար տե՛ս՝ ՌոսկոշնոեՌոսկոշնոե (ուկրաիներեն՝ Розкішне), ավան Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Ռոսկոշնոե ավանում բնակվում էր 152 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Թեոդորոս Արշամունի

Թեոդորոս եպիսկոպոս Արշամունի (7-րդ դար - 8-րդ դար), հայ հոգևորական գործիչ, Արշամունյաց եպիսկոպոս։ Արշամունիների նախարարական տոհմից։


== Կենսագրություն ==
726 թվականին Թեդորոս Արշամունին մասնակցել է Հովհաննես Օձնեցու կողմից գումարված Մանազկերտի ժողովին, որի նպատակն էր՝ վերջ տալ հայերի և ասորիների միջև տեղած ընդհարումներին։


== Ծանոթագրություններ ==
Բրեդի Կորբեթ

Բրեդի Կորբեթ (անգլ.՝ Brady James Monson Corbet, օգոստոսի 17, 1988(1988-08-17), Սկոտսդեյլ, Մարիկոպա շրջան, Արիզոնա, ԱՄՆ), ամերիկացի դերասան և ռեժիսոր։ Նրա մասնակցությանբ լավագույն ֆիլմերն են՝ «Տասներեք», «Խորհրդավոր կաշի», «Զվարճալի խաղեր»։ 2015 թվականի 72 - րդ Վենետիկի կինոփառատոնի կրկնակի մրցանակակիր։


== Կենսագրություն ==
Բրեդի Կորբեթը ծնվել է 1988 թվականի օգոստոսի 17 - ին Արիզոնա նահանգի Սքոթթսդեյլ քաղաքում։ Տասներկու տարեկան հասակում խաղացել է իր առաջին դերը «Քուինսի թագավորը» հեռուստասերիալի սերիաներից մեկում։ 2003 թվականին «Տասներեք» երիտասարդական ֆիլմում կատարել է Մեյսոն Ֆրիլենդի դերը, իսկ մեկ տարի անց «Խորհրդավոր կաշի» ֆիլմում կատարել է Բրայան Լեկի դերը։
2008 թվականին դառնում է ռեժիսոր և նկարում է «Protect You + Me» կարճամետրաժ ֆիլմը։


== Ընտրված ֆիլմեր ==


== Մրցանականներ և նոմինացիաներ ==
2015 թվականի 72 - րդ Վենետիկի կինոփառատոնի կրկնակի մրցանակակիր է։
2008 թվականին դարձել է «Երիտասարդ Հոլիվուդ» մրցանակի լաուրենտ՝ Միխայել Հանեկեի ռեժիսորած Զվարճալի խաղեր ֆիլմում կատարած Փիթերի դերի համար։
2008 թվականին նրա «Protect You + Me» կարճամետրաժ ֆիլմը արժանացել է «Սենդենսի» խրախուսական մրցանակի։


== Ծանոթագրություններ ==
Լաուրա Ժուրկա

Լաուրա Ժուրկա (ռումիներեն՝ Laura Jurca, սեպտեմբերի 14, 1999(1999-09-14), Մյունխեն, Գերմանիա), ռումինացի սպորտային մարմնամարզուհի։


== Կարիերա ==
Լաուրա Ժուրկան ծնվել է գերմանական Մյունխեն քաղաքում 1999 թվականի սեպտեմբերի 14-ին։ Լաուրան Ռումինիայի սպորտային մարմնամարզության ազգային հավաքականի անդամ է։
2014 թվականի Եվրոպայի սպորտային մարմնամարզության մրցաշարում Ժուրկան վաստակել է երեք մեդալ։ Երկու արծաթե մեդալ վաստակում է  բացարձակ առաջնությունում և հեռացատկի համար, իսկ մեկ բրոնզ՝ թիմային առաջնության համար։
Լաուրա Ժուրկայի դեբյուտը որպես մեծահասակ կայացել է 2015 թվականի Եվրոպայի սպորտային մարմնամարզության մրցաշարում։ Բացարձակ առաջնությունում զբաղեցրել է 7-րդ հորիզոնականը։


== Ծանոթագրություններ ==


== Արտաքին հղումներ ==
Профиль Лауры Журки Archived 2015-04-29 at the Wayback Machine. на сайте Международной федерации гимнастики
Лаура Журка на сайте Олимпийского комитета Румынии
Лаура Журка Archived 2017-03-28 at the Wayback Machine. на сайте SuntemCuVoi
EYOF2013 GYMNASTICS (G) SILVER LAURA JURCA (ROU) VAULT ՅուԹյուբում
Լաուրա Ժուրկայի լուսանկարները
Ռեյիմոն

Ռեյիմոն (ֆր.՝ Raillimont), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վերվեն կանտոնի կազմի մեջ։ Համայնքի շրջանը՝ Լան։
Համայնքի INSEE կոդը՝ 02634:


== Բնակչություն ==
2010 թվականի տվյալներով՝ համայնքի բնակչությունը կազմում է 175 մարդ։ 


== Տնտեսություն ==
2010 թվականին համայնքի 50 աշխատունակ (15-64 տարեկան) բնակիչներից 39-ը տնտեսապես ակտիվ էին, 11-ը՝ ոչ ակտիվ (ակտիվության ցուցանիշը կազմել է 78,0%, 1999 թվականին եղել է 60,0%)։ 39 տնտեսապես ակտիվ բնակիչներից աշխատում էին 37-ը (19 տղամարդ և 18 կին), գործազուրկ էին 2 մարդ (1 տղամարդ և 1 կին)։ 11 տնտեսապես ոչ ակտիվ բնակիչներից 2-ը եղել են աշակերտներ կամ ուսանողներ, 5-ը՝ թոշակառուներ, 4-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Ռեյիմոն (ֆր.)
Այոն Օրոս (ծոց)

Այոն Օրոս (հուն․՝ Κόλπος Άγιου Όρου, Սինգիտիկոս, Սինգիտ ծոց, Σιγγιτικός κόλπος), Էգեյան ծովի ծոց, որի ջրերը ողողում են երկու լեռնային թերակղզիներ՝ Սիթոնիա և Այոն Օրոս։ Ծոցի երկարությունը 50 կմ է, իսկ լայնությունը՝ մոտ 25-30 կմ։ Ծոցի խորությունը մինչև 500 մ է։ Մակընթացությունները կիսամյակային են, դրանց արժեքը 0,5 մ-ից պակաս է։
Ստրաբոնն «Աշխարհագրություն» աշխատության մեջ գրում է, որ Սինգիտիկոսը կոչվում է հինավուրց Սինգ քաղաքի անունով, իսկ Ականֆա քաղաքի անունով կոչվում է Ականտի ծոցը։


== Աշխարհագրություն ==
Ծովածոցում կա երկու մեծ կղզի՝ Ամուլիանի և Դիապորոս (Διάπορος), ինչպես նաև Դրենիա կղզին Ամոլիանիի և Ուրանոպոլիսի միջև։


== Քաղաքներ և գյուղեր ==
Սինգիտ ծոցին հարող քաղաքներն ու գյուղերն են․

Ամուլիանի
Վուրվուրու
Դաֆնի
Կալամիցի
Կարուլիա
Նեա Ռոդա (Դիտիկա)
Ուրանուպոլի
Պիրղադիկիա
Սալոնիկու
Սարտի
Տրիպիտի


== Կղզիներ և կղզյակներ ==
Ամուլիանի (միակ բնակելի վայրը՝ Խալկիդիկիի բոլոր կղզիներից)
Դիապորոս
Դրենիա (կամ Ղայդուրոնիսիա)


== Ծանոթագրություններ ==


== Գրականություն ==
Сингитикос // Сафлор — Соан. — М. : Советская энциклопедия, 1976. — (Большая советская энциклопедия : [в 30 т.] / гл. ред.  А. М. Прохоров ; 1969—1978, т. 23).
Գետին Ջոնս

Գետին Ջոնս (անգլ.՝ Gethin Wynne Jones, հոկտեմբերի 13, 1995, Պերտ), ուելսցի պաշտպան, ով հանդես է գալիս անգլիական Պլիմուտ Արգայլում և Ուելսի Մ21 հավաքականում։


== Ակումբային կարիերա ==


=== «Էվերթոն» ===
Ջոնսը սկսել է իր կարիերան անգլիական Էվերթոնում։ Իր դեբյուտը նշել է 2014 թվականի դեկտեմբերի 11-ին Եվրոպայի լիգայի խաղարկության շրջանակներում, մրցելով ռուսական Կրասնոդարի դեմ։


=== «Պլիմուտ Արգայլ» ===
2015 թվականի մարտի 25-ին Ջոնսը վարձավճարով տեղափոխվել է Պլիմուտ Արգայլ։


== Ազգային հավաքական ==
2014 թվականից սկսած Ջոնսը հանդես է գալիս Ուելսի Մ21 հավաքականում։


== Վիճակագրություն ==


== Ծանոթագրություններ ==


== Արտաքին հղումներ ==
Պրոֆիլը Էվերթոնի պաշտոնական կայքում Archived 2017-02-03 at the Wayback Machine.
Բուռկանոս

Բուռկանոս, լեռ Թուրքիայում, Կիլիկիայում, ունի հրաբխային ծագում։


== Ծանոթագրություններ ==
Շարկան

Շարկան (ռուս.՝ Шаркан), գյուղ Ռուսաստանի Ուդմուրթական հանրապետության Շարկանսկի շրջանի կազմում։
Բնակչությունը վերջին գրանցված տվյալներով կազմում էր 6598 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռիաշան դաս Նևիս

Ռիաշան դաս Նևիս (պորտ.՝ Riachão das Neves), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Բառերաս գավառի կազմի մեջ։ Բնակչությունը կազմում է 23 109 մարդ՝ 2006 թվականի տվյալներով։ Գրավում է 5 840,191 կմ2 տարածք։ Բնակչության խտությունը՝ 4,0 մարդ/կմ²։


== Պատմություն ==
Քաղաքը հիմնադրվել է 1962 թվականին։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է՝ 145.098.633,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 6.431,11 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,569 (տվյալները՝ ՄԱԿ-ի զարգացման ծրագրի)։
Սաշա Գիտրի

Ալեքսանդր Ժորժ Պիեր Գիտրի կամ Սաշա Գիտրի (փետրվարի 21, 1885(1885-02-21)[…], Սանկտ Պետերբուրգ, Ռուսական կայսրություն - հուլիսի 24, 1957(1957-07-24)[…], Փարիզ), ֆրանսիացի դրամատուրգ, դերասան, ռեժիսոր և սցենարիստ։ Գրել է շուրջ 124 թատերական ներկայացումներ, որոնցից շատերը հաջողություն են ունեցել։ 36 ֆիլմերի ռեժիսոր է, որոնցից 17-ն իր գրած ներկայացումների էկրանավորումն են։ Գիտրին խաղացել է վերջիններիս մեծ մասում («Մի խաբեբայի սիրավեպը», «Ցանկալին», «Իմ հայրը ճիշտ էր» և այլ ֆիլմերում)։


== Կենսագրություն ==


=== Երիտասարդություն ===
Ալեքսանդր կամ Սաշա Գիտրին կոմիկ դերասան Լյուսիեն Գիտրիի և հայտնի լրագրող Ռընե Դելմաս դը Պոն-Ժեստի դուստր Ռընե Դելմասի որդին է։ Գիտրին իրենց ընտանիքի չորս արու զավակներից երրորդն էր, նրա երկու եղբայրները ծնվելուց շատ չանցած մահացել են։ Ավագ եղբայրը՝ Ժանը, ով ծնվել էր 1884 թվականին Սանկտ Պետերբուրգում, դարձել է կոմիկ դերասան ու լրագրող, սակայն մահացել է տրանսպորտային պատահարի հետևանքով՝ 1920 թվականին։
Սաշայի ծնողները բաժանվել են 1885 թվականին, պատճառը հոր սիրավեպն էր Սառա Բեռնարի հետ։ Բաժանումը պաշտոնապես գրանցվել է 1889 թվականի փետրվարին, իսկ Սաշային հանձնել են մոր խնամակալությանը։


=== Դեբյուտներ ===

Ֆրանսիս դը Կրուասեի խորհրդով Գիտրին իր առաջին ստեղծագործությունը հանձնել է Մարգրիտ Դըվալին, ով Մաթուրինների թատրոնի տնօրենն էր այդ ժամանակ։ Վերջինս համաձայնել է բեմադրել այդ ներակայացումը՝ պայմանով, որ այն օպերետի վերափոխվի։
Այնուհետև Լյուսիեն Գիտրին, ով Վերածննդի թատրոնն էր  ղեկավարել, նպաստել իր որդու՝ որպես կոմիկ դերասանի առաջին քայլերին՝ 1904 թվականին Մորիս Դոնեի Աստիճանը ներկայացման մեջ՝ Լորսե կեղծանունով։ Սրա շնորհիվ Գիտրին ծանոթացել է հոր սիրուհու՝ Շառլոտ Լըզեսի հետ։ Հայր ու որդի թշնամացել են, որը տևել է 13 տարի։ Սաշան ու Շառլոտն ամուսնացել են 1907 թվականի օգոստոսի 14-ին՝ Օնֆլյողում։


=== Թատրոնից կինո ===
Սաշա Գիտրին եղել է կինոյի լուրջ քննադատ ու այն ստորադասել է թատրոնին՝ համարելով, որ վերջինս դրամատիկ աշխատանքների ներկայացման լավագույն վայրն է։ Մինչդեռ, հետպատերազմյան տարիներին եղել է նաև ֆիլմերի սցենարիստ (օրինակ՝ Ֆերնանդելի՝ Ադեմարը կամ ճակատագրի խաղալիքը 1951 թվականին նկարահանված ֆիլմի, Ռալֆ Հաբիբի՝ 1960 թվականին նկարահանված «Բռնեք գողին» ֆիլմի սցենարիստ)։
Մի շարք աշխատությունների հեղինակ է։


== Ծանոթագրություններ ==
Սլեպցովո (գյուղ, Ռոսլավլսկի շրջան)

Անվան այլ կիրառումների համար տե՛ս՝ ՍլեպցովոՍլեպցովո (ռուս.՝ Слепцово), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեպուհ Սիմոնյան

Սեպուհ Սիմոնյան (1978, Հալեպ, Սիրիա), ամերիկահայ երգիչ, երգերի հեղինակ, ստեղնաշարահար և պրոդյուսեր, Լոս Անջելեսում ձևավորված Capital Cities ինդի փոփ խմբի երկու անդամներից մեկը։


== Կենսագրություն ==
Սիմոնյանը ծնվել է 1978 թ. Հալեպում, Սիրիա։ Ունի լիբանանահայ ծնողներ, որոնց նախնիները Հայոց ցեղասպանությունից փրկվածներ էին։ Հայրական պապը Կիլիկիայից էր (այժմ՝ Թուրքիայի Չուքուրովա շրջանը)։ Սիմոնյանի ծնողները Բեյրութից են՝ Լիբանանից, սակայն, ինչպես երգիչն է ասում, քաղաքացիական պատերազմի պատճառով, նրա մայրը ստիպված էր փախչել, և ի վերջո ապագա երգիչը ծնվեց Սիրիայում։ Այնուհետև՝ Սեպուհի ծնվելուց կարճ ժամանակ անց, ընտանիքը վերադարձավ Լիբանան, որտեղ մնաց մինչև 1985 թ.։ Այնուհետև, քաղաքացիական պատերազմի պատճառով, նրանք վերջնականապես տեղափոխվեցին ԱՄՆ։
Սիմոնյանը մեծացել է ԱՄՆ-ի Լոս Անջելես շրջանում։ Նրա ընտանիքը միշտ եղել է ներգրավված ԱՄՆ հայկական համայնքում։ Ինքը՝ Սեպուհ Սիմոնյանը, 1990-ականների վերջին հայկական «Ասպարեզ» պարբերականի անգլալեզու բաժնում աշխատել է որպես խմբագրի օգնական։ Նա ավարտել է Գլենդելի ավագ դպրոցը։ Սեպուհը Կալիֆորնիայի Պետական Համալսարանի (Նորթրիջ) սաներից է , որտեղ երաժշտություն է ուսանել։


== Երաժշտական գործունեությունը ==
Սիմոնյանն իր առաջին երաժշտական խումբն ունեցավ ընդամենը 15 տարեկանում։ 2004 թվականին Սիմոնյանը՝ որպես մենակատար և ստեղնաշարահար, ու Ռայան Ուելքրը՝ որպես կիթառահար և բեքվոկալիստ, ձևավորում են "Aviatic" ռոք խումբը։
Սիմոնյանը հանդիպել է Ռայան Մերչենթին 2008 թ. "Craigslist" (Արձագանքի) միջոցով, երբ փնտրում էր երաժշտական պրոդյուսերի աշխատանք։ Ի սկզբանե նրանք աշխատում էին որպես հեղինակներ և գրում էին երգեր այլ խմբերի համար։ 2010 թ. ձևավորվեց նրանց դուետը՝ "Capital Cities" ինդի փոփ խումբը։


== Ծանոթագրություններ ==